Gormantse (vahoaka)

Ny Gormantse na Gorma dia vahoaka ao Afrika Andrefana, izay monina indrindra ao Borkina Fasô, manodidina an' i Fada N'Gourma, sy amin' ny faritra sasany ao Tôgô, ao Benîno, ary ao ao amin' ny tapany atsimo-andrefana amin' i Nizera. Atao hoe Bigolimanseba, Bimba, Binomba, Gorma, Golma, Gormanse, Gormantieba koa izy ireo. Miisa eo amin' ny 1 750 000 ny Gormantse.

Ny fiteny gormantse no fiteniny, fiteny ao amin' ny fianakaviam-piteny nizerô-kôngôley. Ny isan' ny mpiteny gormantse dia tombanana ho 813 000, ka ny 600 000 ao Borkina Fasô (taona 1999), ny 121 000 ao Tôgô (taona 2001), ny 62 000 ao Benîno, ary ny 30 000 ao Nizera (1998). Ny Gormantse sasany ao Borkinba Fasô dia miteny frantsay sy zarma ary folany.